Brussell, is-17 ta' Jannar 2006 Il-Kummissjoni Ewropea ta' azzjoni ambizzjuż biex jagħti spinta lit-Trasport fuq l- Ilmijiet Navigabbli Illum il-Kummissjoni pproponiet Programm ta' Azzjoni multi-annwali sabiex tistimola t-trasport fuq l-ilmijiet navigabbli interni fl-Ewropa. It-Trasport fuq l- Ilmijiet Navigabbli Interni huwa possibbiltà sinifikanti kif tista' tittejjeb is- sistema tat-trasport ta' l-Ewropa, li qed tbati minn konġestjonijiet u dewmien u li tagħmel ħsara lill-ambjent. Il-ġarr ta' iktar merkanzija bl-ilma jgħin biex jassorbi ż-żieda kostanti fil-ġarr tal-merkanzija. Barra minn hekk, it-Trasport fuq l-Ilmijiet Navigabbli Interni jista' faċilment jiġi integrat bis-sħiħ fil-katina loġistika minn bieb għal bieb. Il-Programm ta' Azzjoni jindirizza ħames komponenti ewlenin: is-servizzi, il-flotta, l-istaff, l-immaġini u l-infrastruttura. Jacques Barrot, il-Viċi President tal-Kummissjoni Ewropea inkarigat mit-trasport, qal li: "Il-pjan ta' azzjoni NAIADES1 huwa kontribut lejn l-istrateġija ta' l-Ewropa għat- tkabbir u l-impjiegi. Bi flotta ta' 11,000 bastiment u kapaċità li tiswa' daqs 10 000 ferrovija jew 440 000 trakk, l-ilmijiet navigabbli interni jista' jagħmlu t-trasport fl- Ewropa iktar effiċjenti, affidabbli u ekoloġiku. L-Ewropa ma jaqblilhiex ma tagħmilx użu minn dak il-potenzjal". Il-Programm ta' Azzjoni jiffoka fuq ħames oqsma strateġiċi: (1) il-ħolqien ta' kundizzjonijiet favorevoli għas-servizzi u l-ġbid ta' swieq ġodda, (2) l-istimolu tal-modernizzazzjoni u l-innovazzjoni tal-flotta, (3) il-ġbid ta' ħaddiema ġodda u ż-żieda ta' l-investiment fil-kapital uman, il-promozzjoni (4) kummerċjali ta' suċċess permezz ta' netwerk promozzjonali u l-Ilmijiet Navigabbli fuq Interni bħala sieħeb (5) l-għoti ta' infrastruttura xierqa għat-trasport fuq l-ilmijiet navigabbli interni. Fl-aħħarnett, il-Kummissjoni qed tħares lejn l-għażliet differenti għall-immodernizzar ta' l-ambjent regolatorju biex ikun jista' jilqa' għall-isfidi tal-ġejjieni. L-implimentazzjoni tal-pjan hija ppjanata għall-perjodu bejn l-2006 u l-2013. Il- programm huwa indirizzat lejn il-livelli kollha responsabbli għat-Trasport fuq l-Ilmijiet Navigabbli Interni, l-industrija nnifisha, l-Istati Membri u l-UE. Aktar tagħrif dwar il-Programm ta' Azzjoni NAIADES jinsab fi: http://europa.eu.int/comm/transport/iw/index_en.htm 1 Imnebbaħ min-ninfi ta' l-ilma ħelu fil-mitoloġija Griega, il-programm issejjaħ "NAIADES" - Navigation And Inland Waterway Action and Development in Europe (Azzjoni u Żvilupp fin-Navigazzjoni u t-Trasport fuq l-Ilmijiet Navigabbli Interni fl-Ewropa).
Extracted from Il-Kummissjoni_Ewropea_tfassal_programm_ta__azzjoni_ambizzju__biex_jag_ti_spinta_lit-Trasport_fuq_l-Ilmijiet_Navigabbli.pdf